
DR.31.3.2010 49 

 
universiti seluruh dunia yang mengambil bahagian dalam program ranking ini dan 
kita mempunyai lima universiti dalam negara kita yang di bawah 500, within the 
500, dengan izin, Tuan Yang di-Pertua. Akan tetapi kita tidak mengatakan bahawa 
kita boleh berpuas hati dengan kedudukan itu, dan saya telah nyatakan tadi 
bahawa kita akan melakukan proses continuous quality measurement - 
pengukuran kualiti secara berterusan melalui sistem setara. 

 Sistem setara ini akan memberitahu kita mengenai kedudukan universiti 
kita, kesihatannya, kemampuannya dan apa sahaja perkara yang daripadanya 
akan kita lakukan untuk kita memperbaiki kedudukan mereka. Jadi pada masa 
yang sama, soal yang dihubungkaitkan mengenai pelantikan profesor dan 
sebagainya ada dalam jawapan saya bila sampai masanya kerana telah pun 
dibangkitkan oleh Ahli Yang Berhormat yang lain, cara kriteria kita untuk 
pelantikan profesor.  

Soalan daripada Yang Berhormat Klang untuk kita meningkatkan dan 
mengatasi isu pekerja mahir yang sedikit di negara kita, memang benar Laporan 
Bank Dunia mengatakan bahawa jumlah pekerja berkemahiran dalam negara kita 
berada pada kadar 25% maka berasaskan kepada itulah kita melakukan 
transformasi termasuk dalam sistem politeknik. Kalau dahulu politeknik membuka 
peluang untuk pelajar mengambil sijil dan setakat diploma, hari ini kita akan 
tentukan semua politeknik menyediakan program diploma dan selepas itu 
menyediakan program diploma lanjutan dan seterusnya untuk kita meningkatkan 
sedikit demi sedikit jumlah pekerja kita ataupun graduan kita yang mempunyai 
kemahiran yang tinggi. Jadi ini selain daripada pendekatan-pendekatan yang lain 
yang kita ambil. 

 Timbalan Yang di-Pertua [Datuk Ronald Kiandee]: Ya, sila Yang 
Berhormat. 

 Tuan William Leong Jee Keen [Selayang]: Saya sungguh tertarik 
dengan ucapan dan jawapan tentang kementerian mengadakan hubungan dengan 
industri-industri. Saya hendak minta penjelasan adakah kementerian membuat 
kajian dengan industri tentang demand dan supply, kehendak tiap-tiap industri. 
Contohnya berapa engineer yang dikehendaki di dalam lima tahun, berapa doktor, 
berapa computer programmer supaya mereka yang mendapat ijazah akan 
mempunyai kerja bila mereka graduate. Pada pandangan saya pada hari ini, tidak 
ada kajian oleh sebab itu mereka graduate tetapi tidak dapat kerja. Ada langkah 
dibuat untuk – to meet the requirement di dalam tiga tahun, lima tahun yang akan 
datang. 

 Dato’ Seri Mohamed Khaled bin Nordin: Terima kasih Yang Berhormat, 
kajian itu dibuat oleh agensi pusat seperti EPU dan kita menggunakan kajian itu 
untuk kita membuat perancangan kita. Akan tetapi, pada masa yang sama jika kita 
hanya menggunakan itu, kita akan menafikan peluang akses kepada rakyat kita 
yang ingin melanjutkan pelajaran hanya semata-mata kerana ada pandangan 
bahawa dalam masa beberapa tahun akan datang bahawa tidak ada permintaan 
dan sebagainya.  

Lagipun dalam keadaan dunia kita sekarang yang penuh cabaran dan 
sentiasa berubah, yang penting ialah bukan untuk mendapat pencapaian 
akademik hanya melalui institusi formal seperti dalam IPT tetapi kita perlu lakukan 
pembelajaran sepanjang hayat walaupun sudah keluar daripada universiti, dalam 
zaman sekarang kalau ingin berjaya kita tidak boleh hanya berhenti setakat apa 
yang kita dapat dalam institusi formal. 



universiti seluruh dunia yang mengambil bahagian dalam program ranking ini dan kita mempunyai lima universiti dalam negara kita yang di bawah 500, within the 500, dengan izin, Tuan Yang di-Pertua. Akan tetapi kita tidak mengatakan bahawa kita boleh berpuas hati dengan kedudukan itu, dan saya telah nyatakan tadi bahawa kita akan melakukan proses continuous quality measurement- pengukuran kualiti secara berterusan melalui sistem setara. Sistem setara ini akan memberitahu kita mengenai kedudukan universiti kita, kesihatannya, kemampuannya dan apa sahaja perkara yang daripadanya akan kita lakukan untuk kita memperbaiki kedudukan mereka. Jadi pada masa yang sama, soal yang dihubungkaitkan mengenai pelantikan profesor dan sebagainya ada dalam jawapan saya bila sampai masanya kerana telah pun dibangkitkan oleh Ahli Yang Berhormat yang lain, cara kriteria kita untuk pelantikan profesor. Soalan daripada Yang Berhormat Klang untuk kita meningkatkan dan mengatasi isu pekerja mahir yang sedikit di negara kita, memang benar Laporan Bank Dunia mengatakan bahawa jumlah pekerja berkemahiran dalam negara kita berada pada kadar 25% maka berasaskan kepada itulah kita melakukan transformasi termasuk dalam sistem politeknik. Kalau dahulu politeknik membuka peluang untuk pelajar mengambil sijil dan setakat diploma, hari ini kita akan tentukan semua politeknik menyediakan program diploma dan selepas itu menyediakan program diploma lanjutan dan seterusnya untuk kita meningkatkan sedikit demi sedikit jumlah pekerja kita ataupun graduan kita yang mempunyai kemahiran yang tinggi. Jadi ini selain daripada pendekatan-pendekatan yang lain yang kita ambil. Timbalan Yang di-Pertua [Datuk Ronald Kiandee]: Ya, sila Yang Berhormat. Tuan William Leong Jee Keen [Selayang]: Saya sungguh tertarik dengan ucapan dan jawapan tentang kementerian mengadakan hubungan dengan industri-industri. Saya hendak minta penjelasan adakah kementerian membuat kajian dengan industri tentang demand dan supply, kehendak tiap-tiap industri. Contohnya berapa engineer yang dikehendaki di dalam lima tahun, berapa doktor, berapa computer programmer supaya mereka yang mendapat ijazah akan mempunyai kerja bila mereka graduate. Pada pandangan saya pada hari ini, tidak ada kajian oleh sebab itu mereka graduate tetapi tidak dapat kerja. Ada langkah dibuat untuk- to meet the requirement di dalam tiga tahun, lima tahun yang akan datang. Dato' Seri Mohamed Khaled bin Nordin: Terima kasih Yang Berhormat, kajian itu dibuat oleh agensi pusat seperti EPU dan kita menggunakan kajian itu untuk kita membuat perancangan kita. Akan tetapi, pada masa yang sama jika kita hanya menggunakan itu, kita akan menafikan peluang akses kepada rakyat kita yang ingin melanjutkan pelajaran hanya semata-mata kerana ada pandangan bahawa dalam masa beberapa tahun akan datang bahawa tidak ada permintaan dan sebagainya. Lagipun dalam keadaan dunia kita sekarang yang penuh cabaran dan sentiasa berubah, yang penting ialah bukan untuk mendapat pencapaian akademik hanya melalui institusi formal seperti dalam IPT tetapi kita perlu lakukan pembelajaran sepanjang hayat walaupun sudah keluar daripada universiti, dalam zaman sekarang kalau ingin berjaya kita tidak boleh hanya berhenti setakat apa yang kita dapat dalam institusi formal.